CELEX: 62011TN0222
Language: lt
Date: 2011-04-20 00:00:00
Title: Byla T-222/11: 2011 m. balandžio 20 d. pareikštas ieškinys byloje Rautenbach prieš Tarybą ir Komisiją

25.6.2011   
            
            
               LT
            
            
               Europos Sąjungos oficialusis leidinys
            
            
               C 186/29
            
         2011 m. balandžio 20 d. pareikštas ieškinys byloje Rautenbach prieš Tarybą ir Komisiją
   
   (Byla T-222/11)
   2011/C 186/55
   Proceso kalba: anglų
   
      Šalys
   
   
      Ieškovas: Muller Conrad Rautenbach (Harare, Zimbabvė), atstovaujamas baristerių QC S. Smith, M. Lester ir solisitoriaus W. Osmond,
   
      Atsakovės: Europos Sąjungos Taryba ir Europos Komisija
   
      Reikalavimai
   
   
               —
            
            
               Panaikinti 2011 m. vasario 15 d. Tarybos sprendimą 2011/101/BUSP dėl ribojamųjų priemonių Zimbabvei (OL L 42, 2011, p. 6) ir 2011 m. vasario 23 d. Komisijos reglamentą (ES) Nr. 174/2011, kuriuo iš dalies keičiamas Tarybos reglamentas (EB) Nr. 314/2004 dėl tam tikrų ribojančių priemonių Zimbabvei (OL L 49, 2011, p. 23), tiek, kiek jie taikomi ieškovui, ir
            
         
               —
            
            
               Priteisti iš atsakovių bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamas ieškinį, ieškovas nurodo penkis pagrindus.
   
               1.
            
            
               Pirmasis pagrindas: nei Komisijos reglamentas (ES) Nr. 174/2011, nei Tarybos sprendimas 2011/101/BUSP neturi galiojančio teisinio pagrindo, nes suinteresuotos institucijos veikė viršydamos įgaliojimus.
            
         
               2.
            
            
               Antrasis pagrindas: atsakovės neturi įgaliojimų nustatyti šių ribojančių priemonių ieškovui; jei šis pagrindas būtų atmestas, jo įtraukimas yra paremtas akivaizdžia vertinimo klaida, nes atsakovės klaidingai nusprendė, kad ribojančios priemonės ieškovo atžvilgiu yra pateisinamos.
            
         
               3.
            
            
               Trečiasis pagrindas: ginčijamomis priemonėmis pažeidžiama ieškovo teisė į gynybą ir teisė į veiksmingą teisminę kontrolę.
            
         
               4.
            
            
               Ketvirtasis pagrindas: atsakovės pažeidė pareigą motyvuoti, nes pateikta motyvacija neatitinka ES institucijoms tenkančios pareigos.
            
         
               5.
            
            
               Penktasis pagrindas: ginčijamomis priemonėmis nepateisinamai ir neproporcingai apribojamos pagrindinės ieškovo teisės, konkrečiai — jo teisė į nuosavybę, laisvė užsiimti verslu ir teisė į pagarbą jo reputacijai bei šeimos gyvenimui.